Συντεταγμένες: 37°17′12.898″N 22°21′38.578″E﻿ / ﻿37.28691611°N 22.36071611°E﻿ / 37.28691611; 22.36071611

Οι **Κολλίνες**, πρώην **Άνω Κολλίνες**, είναι ορεινό χωριό του δήμου Τριπόλεως στο νομό Αρκαδίας, στην πρώην Επαρχία Μαντινείας. Βρίσκεται σε υψόμετρο 780 κι απέχει περίπου 40 χλμ από την Τρίπολη και την Σπάρτη. Βρίσκεται στα σύνορα των πρώην νομών Αρκαδίας και Λακωνίας και των όρεων του Ταΰγετου και Πάρνωνα χτισμένο στις παρυφές του Μαινάλου, συνορεύει με τα χωριά Αγία Βαρβάρα, Βλαχοκερασιά, Καλτεζές και Πελλάνα. Το χωριό έχει αγροτικό ιατρείο και είχε ταχυδρομείο και αστυνομικό σταθμό, ενώ γίνονται και δύο πανηγύρια, ένα στις 9 Μαΐου (του Αγίου Χριστοφόρου) και ένα στις 8 Σεπτεμβρίου (της Παναγίας).

Ιστορία
-------

Κατά την αρχαιότητα η περιοχή ανήκε στην αρχαία Σκυρίτιδα, στην περιοχή έχουν βρεθεί τμήματα αρχαίας οδού μήκους 160 μέτρων και αγάλματίδια.
Οι Κολλίνες άγνωστο ακριβώς πότε δημιουργήθηκε το χωριό, πιστεύεται ότι οι κάτοικοί του μετοίκησαν εδώ από τον κοντινό εγκαταλελειμμένο, κατά την Α΄ Τουρκοκρατία, οικισμό Κλειβίτσα. Πιστεύετι ότι οι πρώτοι κάτοικοι επέλεξαν την τοποθεσία λόγω του πυκνού δάσους και δυσπρόσιτου της περιοχής που με τους γύρω λόφους τους έκρυβε από τις επιθέσεις πειρατών κι άλλων λαών αλλά ευνοούσε και την κτηνοτροφία. Μία παράδοση αναφέρει ότι κτίστηκε στην Α΄ τουρκοκρατία κι μία άλλη, νωρίτερα, κατά την Φραγκοκρατία.

Κατά την τουρκοκρατία το χωριό βρισκόταν σε διάφορες διαμάχες με τα γειτονικά χωριά, συχνά έφταναν στον οθωμανό δικαστή, Καδής, που έφταναν και σε συμπλοκές. Κατά την Γερμανική κατοχή και το 1944 οι Γερμανοί έκαψαν το σχολείο και ογδόντα σπίτια για αντίποινα σε επίθεση ανταρτών, άλλα σαράντα διασώθηκαν μισοκαμένα.

Από κατοίκους των Κολλινών δημιουργήθηκαν οι Κάτω Κολλίνες, σήμερα Αγία Βαρβάρα.

Ονομασία
--------

Υπάρχουν πολλές εκδοχές για την ονομασία των Κολλινών. Μία εκδοχή λέει ότι το όνομα προέρχεται από τους γηλόφους της περιοχής που οι Φράγκοι ονόμαζαν Κολλίνες. Άλλη εκδοχή λέει ότι το όνομα προέρχεται από τον πρώτο οικιστή που λεγόταν Κολλίνος, μάλιστα διασώζεται και το σπίτι του σήμερα ιδιοκτησίας άλλης οικογένειας. Τρίτη εκδοχή μιλάει για την Κολλίνα, σύζυγο του Νικολίνα όπου προέρχεται και το όνομα Κολλίνα, που ήταν η πρώτη κάτοικος του με τα παιδιά της όταν το χωριό της η Κλειβίτσα καταστράφηκε σε μία επιδρομή και σκοτώθηκε και ο άντρας της. Άλλη μία εκδοχή μας λέει ότι προέρχεται από το παλιό χωριό, την Κλειβίτσα, όπου αναφέρεται και σαν "Πόρτα Κολλίνα".

Διοικητική ιστορία
------------------

Κατά την τουρκοκρατία οι κάτοικοι έκλεγαν για έναν χρόνο δύο δημογέροντες διά βοής στον πλάτανο της πλατείας του χωριού. Διοικητικά ανήκαν στο Βιαλέτι του Μυστρά.

Μετά την απελευθέρωση και το 1835 οι Κολλίνες υπήχθησαν στον Νομό Αρκαδίας, στην επαρχία Μαντινείας και στον Δήμο Καλτεζούντος. Το 1914 όταν και καταργήθηκαν οι δήμοι έγινε ανεξάρτητη κοινότητα.

Εκπαίδευση
----------

Κατά την τουρκοκρατία στο χωριό λειτουργούσε σχολείο με δάσκαλους ιερείς όπου φοιτούσαν και τα παιδιά των Κάτω Κολλίνων, άγνωστο από πότε λειτουργούσε, έχει διασωθεί κατάλογος των μαθητών του 1811. Κατά την επανάσταση διακόπηκε η λειτουργία του για λίγο καιρό για να λειτουργήσει πάλι επί Καποδίστρια σε εκκλησία του χωριού. Αργότερα λειτούργησε σχολαρχείο και κτίστηκε σχολείο όπου το 1944 το έκαψαν οι Γερμανοί.

Λαϊκή παράδοση
--------------

Στη λαϊκή παράδοση οι Κολλίνες (Άνω και Κάτω) είχαν στοιχειό που κάποτε έδωσε μάχη στον Ευρώτα με άλλα δύο γειτονικών χωριών και τα νίκησε.

Πρόσωπα
-------

* Παναγής Χαράμης, αγωνιστής του 1821
* Ιάσων Καλαμπόκας, ήρωας του Β΄ Παγκοσμίου Πολέμου

Παραπομπές
----------

1. ↑  (Ελληνικά) *Βάση δεδομένων της Ελληνικής Στατιστικής Αρχής*.
2. ↑  «Arcadia website, του Πανεπιστημίου Πατρών». Αρχειοθετήθηκε από το πρωτότυπο στις 10 Αυγούστου 2007. Ανακτήθηκε στις 15 Ιουλίου 2018.
3. 1 2 3 4  Παπαγιαννόπουλος, σελ. 11
4. 1 2 3 4 5 6 7 8  Παπαγιαννόπουλος, σελ. 12
5. 1 2 3 4 5  Παπαγιαννόπουλος, σελ. 10
6. 1 2 3 4  Παπαγιαννόπουλος, σελ. 24
7. ↑  «Διοικητικές Μεταβολές Δήμων και Κοινοτήτωνwebsite=ΕΕΤΑΑ». Ανακτήθηκε στις 26 Ιανουαρίου 2021.
8. 1 2  Παπαγιαννόπουλος, σελ. 13

Πηγές
-----

* Αντωνίου Ν. Παπαγιαννόπουλου, *Το χωριό μου*, επιμέλεια : εφημερίδα "Καθημερινά νέα", Τρίπολη 1993

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Τρίπολης |
| --- |
|  |
| Δημοτική Ενότητα Βαλτετσίου | 
* Αγριακόνα
* Αθήναιο
* Αμπελάκι
* Αραχαμίτες
* Ασέα
* Βαλτέτσι
* Δάφνη
* Δόριζας
* Καλτεζές
* Κάτω Ασέα
* Κεραστάρης
* Κουβέλια
* Λιανός
* Μάναρης
* Μανιάτης
* Μαρμαριά
* Μαυρογιάννης
* Μονή των Καλτεζών
* Παλαιοχούνη
* Πάπαρης
 |
|  |
| Δημοτική Ενότητα Κορυθίου | 
* Αγιωργίτικα
* Ελαιοχώρι
* Ζευγολατειό
* Μονή Βαρσών
* Νεοχώρι
* Παρθένι
* Παρόρι
* Στενό
 |
|  |
| Δημοτική Ενότητα Λεβιδίου | 
* Βλαχέρνα
* Δάρας
* Διακόπι
* Κανδήλα
* Καρδαράς
* Κώμη
* Λεβίδι
* Λίμνη
* Μονή Κανδήλας
* Ορχομενός
* Παλαιόπυργος
* Παναγίτσα
* Ρούσσης
* Χωτούσσα
 |
|  |
| Δημοτική Ενότητα Μαντινείας | 
* Αρτεμίσιο
* Κάψας
* Λουκάς
* Μηλέα
* Μηλιά
* Μονή Γοργοεπηκόου
* Νέος Καρδαράς
* Νεστάνη
* Πικέρνης
* Σάγκας
* Σιμιάδες
 |
|  |
| Δημοτική Ενότητα Σκιρίτιδας | 
* Αγία Βαρβάρα
* Αλεποχώρι
* Αχούρι\*
* Βλαχοκερασιά
* Βούρβουρα
* Βουτούχος
* Κερασιά
* Κολλίνες
* Λαγκάδα
* Πηγαδάκια
 |
|  |
| Δημοτική Ενότητα Τεγέας | 
* Άγιος Σώστης
* Άκρα
* Αλέα
* Βουνό
* Γαρέα
* Γιοκαραίικα
* Δεμίρι
* Επισκοπή
* Καμάρι
* Κάνδαλος
* Κερασίτσα
* Λιθοβούνια
* Μαγούλα
* Μανθυρέα
* Μαυρίκι
* Μπουζαναίικα
* Ρίζες
* Στάδιο
* Στρίγκος
* Τζίβας
* Ψηλή Βρύση
 |
|  |
| Δημοτική Ενότητα Τρίπολης | 
* Άγιος Βασίλειος
* Άγιος Κωνσταντίνος
* Εύανδρο
* Θάνας
* Μάκρη
* Μερκοβούνι
* Μηλιά
* Μονή Επάνω Χρέπας
* Παλλάντιο
* Πέλαγος
* Περθώρι
* Περπατάρης
* Σανατόριο Μάκρης
* Σκοπή
* Τρίπολη
* Χάνια
 |
|  |
| Δημοτική Ενότητα Φαλάνθου | 
* Αλωνίσταινα
* Δαβιά
* Κάτω Δαβιά
* Μαίναλο
* Μανταίικα
* Πιάνα
* Ροεινό
* Σιλίμνα
* Τσελεπάκος
* Χρυσοβίτσι
 |
|  |
| 
* Έδρα: Τρίπολη
* \* (Οικισμοί με μη μόνιμο πληθυσμό)
 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ελλάδα
 |

 |